Sleipner Motor

Sleipner Motor AS er en norsk bedrift som produserer thrustersystemer, hydraulisk styring og stabilisatorer. I tillegg til produktene de produserer selv, distribuerer de, blant annet propeller, generatorer og belysning på det norske markedet. Sleipner er i dag kjent som verdensledende på thrustere til fritidsbåter under 160 fot i verden med sine Side-Power thrustere.[IBI Sector Spotlight Thrusters], IBI October 2013, issue 395, s. 49-54. Siden 2008 har de utviklet stabilisatorer og deres vektor-finner har vunnet DAME-prisen for innovasjon og design., Juryens begrunnelse.

Historie
Bedriften ble opprettet 1. februar 1908 i Sarpsborg av Ole Klemsdal og Hans Johansen og ble opprinnelig kalt Sleipner Motorfabrikk. I 1912 flyttet de fra Sarpsborg til Græsvikgate 6 i Fredrikstad.Artikkel fra Fredriksstad Blad, 13.01.2005. Sleipner Motorfabrikk produserte små innebordsmotorer og propellutstyr fram til 1976, da de gikk konkurs. I 1977 ble virksomheten gjenopptatt, nå het bedriften Sleipner Motor AS og hovedaksjonæren var Kjell Hox og Arne Skauen ble ansatt som daglig leder. I 1978 fikk Sleipner agenturet på italienske Radice propeller, et agentur de fortsatt har i 2014. Sleipner innledet også et samarbeid med Vetus, men etter to år tok samarbeidet slutt og Sleipner stod igjen med få produkter å selge. Det samme året hadde de derfor sitt eget hydrauliske styringssystem og vriddbart propellutstyr klart. I 1985 lanserte Sleipner Side-Power. Side-Power var den nye serien med thrustere (baugpropeller), det startet med en 4 hk, senere kom 6 hk, 7 hk, 10 hk, 15 hk og 20 hk. Med de nye elektriske thrusterene sine kunne Sleipner selge utstyret sitt til båter helt opp i 70-80 fot. Produktutviklingen utover 90-tallet ble viktig ettersom det ble flere og flere konkurrenter. Dette førte til at listeprisene sank med 15-27 prosent. Ettersom Sleipner ikke ville flytte produksjonen sin til et lavkostland var de nødt til å øke effektiviteten i produksjonen for å være konkurransedyktige på pris. Konkurrenter var blant annet Vetus, Lewmar og Max Power. Sleipner har siden rundt tusenårsskiftet vært verdensledende produsent av thrustere, til fritidsbåter.

I 1992 startet de opp et eget selskap i Strömstad i  Sverige, Sleipner AB. I 2002 utvidet Sleipner videre i Sverige, da de kjøpte Bjästa Plast AB, som var leverandør av glassfibertunneler og skulle legge ned driften. Etter en gradvis økning i salget i England over flere år startet de også opp et eget selskap i Devon, Sleipner Motor Ltd.

I dag
I dag holder bedriften fortsatt til i lokalene i Græsvikgate 6, men i løpet av de over 100 årene Sleipner har hatt lokaler der, har gaten skiftet navn til Arne Svendsens gate. I tillegg kjøpte de i 2004 Seiersten Tekstilfabrikk, som ligger bare noen meter unna resten av bygningsmassen for å møte en stadig økende etterspørsel. Fra 1985 hvor de kun produserte en 4 hk-modell, har de nå modeller som varierer fra 20 kg til 2200 kg skyvekraft. Dagens modeller er heller ikke bare tunnel-thrustere som de første modellene var, de produserer nå også nedsenkbare thrustere og EX- og SX-thrustere som monteres på utsiden av skroget. I tillegg til thrusterene og styringssystemene har de siden 100-årsjubileet i 2008 utviklet stabilisatorer for båter fra 50 til 130 fot.

Utmerkelser
 Ved Østfoldutstillingen i Sarpsborg i 1930 fikk Sleipner-motoren, som eneste båtmotor, gullmedalje.
I 2004 ble Sleipner kåret til «Årets bedrift» i Fredrikstad.Artikkel fra Fredriksstad Blad, 12.01.2005.
I 2007 vant de Eksportklubben i Østfolds «Eksportpris».Artikkel fra Fredriksstad Blad, 26.09.2008.
DC Speed Control systemet vant i 2011 den prestisjefylte Innovation Award under Miami Boat Show. Dette er bransjens egen pris og henger høyt blant utstyrsprodusenter verden over.SE PRO Serien, sleipner.no.
I 2013 fikk deres vektor''-finner «DAME-overall» prisen på METS-messen i Amsterdam.METS Pressrelease , Sleipner vinner i sin kategori og «Overall».Boating Business , Sleipner vinner i sin kategori og «Overall».

Referanser

Kategori:Norske industriselskaper